שיחה:העיקרון האנתרופי

message: אַנתרופי (עם פתח או קמץ ב-א'*) בא מ άνθρωπος, אדם ביוונית, וכמו באנתרופולוגיה עותבים את זה בת' (וב th בשפות בעלות כתב לטיני). אין לזה שום שמץ של קשר לאנטרופיה (א' בצרי). eman • שיחה 19:54, 28 ספטמבר 2005 (UTC)
replies: text: תוקן. גילגמש • שיחה 20:10, 28 ספטמבר 2005 (UTC)

message: האם הערך עוסק בטיעון האנתרופי או בעקרון האנתרופי? המילה עקרון מופיעה לאורך כל הערך. בנוסף - האם הבינווקי נכון? בתודה, אבינעם 14:25, 19 בדצמבר 2006 (IST)
replies: text: הסרתי את הבינוויקי, שמקשר בחזרה להעקרון האנתרופי ממילא. המתעתק • שיחה 14:35, 19 בדצמבר 2006 (IST)
replies: text: :אבינעם צודק. שני הערכים עוסקים ב-Anthropic principle. כדאי לאחדם ולקרוא לערך המאוחד העקרון האנתרופי כפי שמקובל. מלמד כץ 04:29, 15 במרץ 2007 (IST)
thread_title:  טיעון או עקרון 

message: לשם הבהרה, התוספת של מלמד כץ ב-18 במרץ 2007 בשעה 17:59 נכתבה על-ידי 82.80.32.59 בערך העקרון האנתרופי. ירון • שיחה 20:14, 19 במרץ 2007 (IST)
thread_title:  תוספת 

message: בערך, כפי שהוא כרגע, ישנן בעיות קשות. בעיקר, שלא ברור האם הערך עוסק בעקרון אחד או יותר. בפרט, פסקת הביקורת מביאה טענות שאינן מתמודדות כלל עם העיקרון האנתרופי כפי שהוא מוגדר בערך. אני מבין שיש תבנית על הצגה חלקית של המושג, אבל יש גבול, בעיני, עד כמה לא קוהרנטי יכול להיות ערך. אין לי את הפניות לעשות עבודת שכתוב. יחד עם זאת, בעיני, לא ניתן להשאיר את הערך כפי שהוא עכשיו - ובפרט את פסקת הביקורת. ואני אנמק:
כרגע, העיקרון האנתרופי מוגדר בערך כטענה שכל תיאוריה של היקום צריכה להיות עקבית עם קיומם של חיים מבוססי פחמן. אם נשים רגע בצד את הנכונות של ההגדרה (לדעתי המנסח שלה לא מבין מה פירוש המשפט הזה. כל תיאוריה של היקום גם חייבת להיות עקבית עם קיומו של המחשב הנייד שאני עובד איתו כרגע. אבל נעזוב), הרי שנוכל לשאול האם הביקורת המובאת בערך מתייחסת אליה. אני מעיר שבפסקה השניה מובאת הגדרה שונה לעקרון האנתרופי, שאני חייב לציין שלא הצלחתי להבין את תוכנה, או את הקשר שלה להגדרה בפתיח. בערך הביקורת ארבע טענות.
1. דילמה כוזבת. הביקורת הזו רלוונטית, כפי המוסבר, להסקה בין שתי ברירות. העיקרון האנתרופי כפי המובא בערך איננו בוחר בין ברירות, אלא מציב תנאי לתקפותה של תיאורה. הביקורת לא רלוונטית.
2. יותר מקרי ממתוכנן. הביקורת, בתוכנה, מתייחסת לסיכויי היווצרות חיים ביקום הנוכחי, בעוד העיקרון האנתרופי, כפי המובא בערך, מדבר על תיאוריה של היקום. למעשה, אפילו כותרת הביקורת "יותר מקרי ממתוכנן" מלמדת על ביקורת לטענה שונה, שכן העקרון האנטרופי, כפי המובא בערך, לא עוסק בשאלת המקריות או התכנון. הביקורת לא רלוונטית בעליל.
3. אין בסיס למסקנה. הסעיף הזה לא רלוונטי לעיקרון האנתרופי כפי שהוא מובא בערך, אבל איתו אני יכול לחיות משום שהוא לפחות מתייחס לעקרון האנתרופי כפי שנראה שהתכוונו לנסח אותו בפסקה השניה. 
4. טאוטולוגיה. ובכן, איך לומר, זו טענה שניתן לטעון כנגד כל עיקרון מדעי. מה שמדע עושה זה לנסח תיאוריות קונסיסטנטיות עם התצפיות, וזו הדרך בה מדענים עובדים. חשוב לי להדגיש שאני לא טוען לאי תקפותה של הביקורת, אלא לאי הרלוונטיות שלה לנושא - כפי שהוא מוסבר בערך.
עכשיו, חשוב לי להדגיש שדי ניכר שהביקורת הזו (לכל הפחות בחלקה) היא אכן רלוונטית, אבל העיקרון לא מנוסח כראוי. נראה שהביקורת מופנת כנגד טענה המניחה קיום של כוח עליון או משהו כזה. אבל זה לא כתוב בערך, וזה בעיני בלתי סביר לחלוטין. מבחינתי, הערך כתוב כל כך גרוע, שעדיף למחוק אותו למרות חשיבותו העקרונית, עד אשר ימצא מי שיהיה מוכן לשכתב אותו כראוי. משה פרידמן - שיחה 06:01, 8 ביוני 2017 (IDT)
thread_title:  בעיות קשות בערך